15 “Haeba lea nthata, le tla boloka litaelo+ tsa ka; 16 ke tla kōpa Ntate ’me o tla le fa mothusi e mong hore a be le lōna ka ho sa feleng,+ 17 moea oa ’nete,+ oo lefatše le ke keng la o amohela,+ kahobane ha le o bone leha e le hore lea o tseba. Lea o tseba, hobane o lula le lōna ’me o ho lōna.+ 18 Nke ke ka le siea le lahlehetsoe.+ Ke tla ho lōna. 19 E tla ba nakoana e seng kae ’me lefatše ha le sa tla hlola+ le mpona, empa lōna le tla mpona,+ kahobane kea phela ’me le tla phela.+ 20 Letsatsing leo le tla tseba hore ke bonngoeng le Ntate ’me lōna le bonngoeng le ’na ’me ’na ke bonngoeng le lōna.+ 21 Ea nang le litaelo tsa ka ’me a li boloka, eo ke eena ea nthatang.+ Ea nthatang le eena o tla ratoa ke Ntate, ’me ke tla mo rata ’me ke tla ipontša eena ka ho hlaka.”